Tekst objavljen 9. marta, 2011. – danas još aktuelniji

Sandžak PRESS – Jedan Francuz je prilikom boravka u Novi Pazar rekao: „Vi imate puno dobrih djevojaka, ali je problem što se većina oblači kao prostitutke.“

Ne znam odakle da počnem ovu priču. Priču za koju svi znaju, ali uporno ćute. Čudna su vremena došla. Kao da je svima milo što se nemoral nesmetano širi, ili smo možda svi zapali u njega pa nas je stid o njemu i govoriti. Nisu davno bila vremena kada je našim gradovima vladao moral, spokojstvo i dostojanstvo i kada je svako čuvao svoj obraz. Danas, osim imena, kao da ništa od toga nije ostalo. Vrijednosti su se izmijenjale, ono što je tada bilo lijepo i pohvalno, danas je ružno i pokudno, ono što je bilo ogavno i nemoralno, danas je fensi, kul i in.

Danas se sandžačkim gradovima šire brojni poroci: alkohol, droga, korupcija, prostitucija, trgovina bijelim robljem. To se sve velike nevolje, veliki poroci. Međutim, najistaknutiji među njima je dobrovoljni kurvaluk. Pod dobrovoljnim kurvalukom se podrazumijeva da djevojke i žene blagovoljno pristaju na pružanje seksualnih usluga muškarcima bez novčane naknade.

Kako su propale javne kuće

Objašnjavanje ove teme ću započeti pitanjem: Kako su se zatvorile novopazarske javne kuće? Muškarci neće da plaćaju nešto čega imaju džabe koliko hoće.

Priču smo započeli našim starim običajima i moralom. Padom orijentalno-islamskog sistema u Sandžaku, na ovaj prostor dolaze novi sistem, novi običaji, nova kultura koji nemaju granica, kodeksa i morala. Škole su se pretvorile u obrazovne, ali ne i odgojne institucije. Tako je počelo u komunizmu, a njegovim padom Sandžak udario „zapadnjački talas“ načina života, koji je iznova donio drukčiji sistem, običaje i kulturu u kojima je sve ružno i odvratno postalo morajuće, a sve lijepo i dobro ismijavajuće.

Šta radi današnja omladina

Današnja omladina radi sve što ne treba, a ne radi ništa što treba, u apsolutnoj većini slučajeva. Današnja omladina, odgojena u zapadnjačkom duhu, ne zna razliku između dobrog i lošeg, a želi što više uživati u životu, što je dovodi do brojnih poroka na čijem je čelu blud. Momci niočemu drugom ne razmišljaju osim o tome kako na brzinu steći novac, dobar automobil, dobru „žensku“ i postati faca.

U sedmom i osmom razredu osnovnih škola, pa sve češće i u šestom, počinju prvi poroci. Nepostojanje moralnih kodeksa biva uzrok da momčići počnu gledati pornografski materijal na internetu, prebacuju isti, preko blututa, na mobilne telefone i nasrću na drugarice iz razreda, udarajući ih po zadnjicama ili štipajući za grudi! Djevojojčice već u tom dobu počinju stavljati polunage fotografije na facebook profile. Roditelji uglavnom nisu obaviješteni, ili se prave da nisu obaviješteni, o ponašanju svoje djece, a stranački zapošljeni nastavnici ne čine ništa po tom pitanju.

U srednjim školama problemi bivaju puno ozbiljniji. Momci su mnogo agresivniji, pa fizički često nasrću na kolegice. Djevojke se počinju manje odupirati muškarcima. Tako startaju ljubavne veze i izlasci. Moral biva nešto zadnje na što učenik gimnazije, medicinske, ekonomske ili tehničke škole pomišlja. Zato na maturi ne možemo vidjeti djevojku sa suknjom ispod kolena, i do tada više od pola djevojaka već izgubi nevinost.

Subota jedne mlade Pazarke

Priča koja predstoji predstavlja surovu istinu naše zbilje. Subota jedne dvadesetogodišnjakinje počinje negdje između 12-15h. Pošto se otrijezni i namiri potrebe, počinju pripreme za subotnji izlazak. Do večeri traje dogovaranje s drugaricama gdje i kako će se provoditi. Dvoumi se da li je bolji Bezistan ili Crystal club, novootvorena diskoteka u Novom Pazaru.

Pošto se obukla po posljednjoj modi, pošla je sa drugaricama. Sa momkom je prošetala od 20 do 22 h i vratila se kući, da se otac ne bi naljutio. Kada se uvjeri da je otac zaspao, ponovno izlazi, ali kroz prozor i pravo u jednu od spomenutih lokacija. S usklikom očekuje koga će upoznati. Stigla je i naručila piće. Nestrpljivo čeka da li će upoznati nekog pridošlog gasterbajtera iz Njemačke ili poznatog pazarskog „biznismenom.“ Očekuje, naravno, da bude što stariji (više od 30 godina) i oženjen, jer je takvima uvijek u interesu da kriju šta rade, pa i svoju bruku.

Pošto je „naljetela“ na jednog, kratko su se upoznali ili možda i nisu, sijeda u njegov auto i upućuju se pravac hotel „Oxa“, ili „Dušanov konak“ na putu ka Raški, ili, ako joj je rizično da je tu neko od tatinih prijatelja vidi, „Jagnilo“ nadomak Kraljeva.

Hoteli kao javne kuće

Hoteli Oxa, Dušanov konak, Termal i Jangilje na putu od Pazara do Kraljeva ili, pak Palma u samome Pazaru neke su od današnjih javnih kuća. Jedina je razlika što se ne plaća prostitutka, već samo soba. Četiri sahata boravka u sobi sa ženskom osobom košta 10 eura. Ti hoteli prosječno zarađuju 500 eura dnevno. Političari, ljekari, policajci i druge javne ličnosti preferiraju hotel Tadž, ispred kog se često mogu vidjeti i automobili javnih funkcionera. Oni koji nemaju za hotele, bludne radnje rade na Đurđevim stupovima, po raznim gradskim ćoškovima, na zadnjem sjedištu automobila itd.

Nekada je kod djevojaka u činjenju ovih stvari bila prepreka gubljenje nevinosti i bruka koja bi uslijedila nakon toga. Danas je to najmanji problem – tu je doktor Lešević iz Raške da vrati nevinost bez problema! Nisu djevojke i momci jedini kod kojih je rasprostranjen ovaj porok, on je čest i kod osoba u braku. U tome se najbolje može naći odgovor zbog čega se su razvodi brakova tako česti.

Nisu to jedini slučajevi. Postoje bolesne stvari koje se sve češće rade, sve su češći nakaradni načini vođenja seksa da to ljudski razum nekada ne može shvatiti. Opisivanje takvih stvari prljalo bi čistotu ove novine! Kako god bi ga nacrnili, mnogo je crnje od toga.

Šta je dovelo do ovakvog stanja

Prije svega nasilno odvajanje morala i vjere od naroda u proteklih nekoliko desetina godina i nametanja zapadnjačke kulture kao moralne vrijednosti. Jedan od vrlo utjecajnih uzroka je ekonomska i privredna kriza u Sandžaku koja, također, hara ovim prostorom nekoliko desetina godina.

Muževi i očevi su se obnepitali. Nemogućnost da obezbjede djeci, posebno ćerkama, hljeb, odjeću i lijep i ugodan život dovela je da one žive životom bez ikavog kodeksa i pravila. Ako išta otac pokuša učiniti, ćerka ga upitala: „Šta je? Hraniš li me ili me možda oblačiš ti?“ Majka kupuje hljeb i odjeću ćerkama i uči ih životu. I tako već nekoliko desetina godina, ćerke postaju majke i upozoravaju svoje ćerke na „prepreke“ koje im se mogu naći u životu.

Gdje je rješenje

Jedino rješenje za ove probleme jeste vraćanje iskonskim vrijednostima: vjeri i moralnom načinu života. To sam shvatio i ja, čovjek koji nikakve veze nekada nije imao s vjerom i moralom i koji stoji iza svega gore navedenog, i koji je sve ovo vidio vlastitim očima radeći u gore spomenutim hotelima.

PROGLAS!

Zato dajem proglas i upozoravam:

Ne ponavljajmo grešku koju su činili neki narodi prije nas, pa je Milostivi dao da nestanu sa lica zemlje!

Upozoravam tri skupine ljudi koje mogu doprinijeti da se ovo stanje promijeni:

RODITELJI! Pazite gdje vam idu djeca! MAJKO, pazi gdje ti ide kćerka, jer će se prvo tebi obiti o glavu, ako na to ne budete pazili! OČE, pazi na familiju i čini joj dobro tako što ćeš je podučavati vjeri i moralu i obezbijediti joj ugodan život. IMAMI, DAIJE I VJERSKI PRDVODNICI! Počnite se već jednom baviti ovim pitanjem! Upozoravam vas da ćete prvi biti pitani za ovo na Sudnjem danu!

Želim da se ovaj moj glas, glas koji govori samo istinu, čuje svugdje, na svakom mjestu i u svakoj kući. Ako je demokratija pravo svakog pojedinca da iznese stav, hoću da svako čuje moj stav! Ako pojedine NVO organizacije imaju pravo da u centru grada podijele na hiljade kondoma, onda imam i ja pravo progovoriti na ovu temu!

Ono što bi mi bila najveća želja u životu jeste, dragi čitaoče, da kada dovršiš čitanje ovog teksta odmah stupiš u akciju borbe protiv poroka bluda, kurvaluka, zinaluka ili kako se već to zove…

Autor: autor ovog teksta je želio ostati anoniman